ગત તા.ર એપ્રિલ, ર૦૧૭એ વિરાટનગર વોર્ડમાં આવેલી સત્તાધાર સોસાયટી વિભાગ-૧માં પોલિયો રવિવાર હેઠળ બાઇકસવાર બે સગીર વયના કિશોર પોલિયોની રસી પીવડાવવા આવ્યા હતા. આ કિશોરોએ તૂટેલા પ્લાસ્ટિકના ટબમાં રસીની બોટલ મૂકી હતી. આ બાબત પણ રસીની ગુણવત્તા માટે હાનિકારક હતી. સ્થાનિક ધારાસભ્યે આ અંગે મ્યુનિસિપલ કમિશનર મૂકેશકુમારને લેખિતમાં ફરિયાદ કરી હતી. બાઇકસવાર બન્ને કિશોરની મોબાઇલ ફોનથી ઝડપાયેલી તસવીર પણ ધારાસભ્યે કમિશનર મૂકેશકુમારને પાઠવી હતી, જેની મૂકેશકુમારે ગંભીરતાથી નોંધ લઇને સંબંધિત અધિકારીઓનો ખુલાસો માગ્યો છે દરમ્યાન કોર્પોરેશનના જન્મ-મરણ વિભાગના ર‌િજસ્ટ્રાર ડો.દિવ્યાંગ કહે છે, ‘ગત એપ્રિલ, ર૦૧૬એ પોલિયો રવિવાર હતો અને તેની પહેલાં ફેબ્રુઆરીમાં હતો, પરંતુ આવી કોઇ ફરિયાદ મારી પાસે આવી નથી.’